Ontvang Wat Vir Jou Gegee Is (Sagteband)
Coenie Burger & Andries Cilliers
Die doop is ‘n unieke gawe wat die Here aan sy kerk gegee het om ons te help om die evangelie te verstaan, om ons in ons geloof vas te maak, en om ons vir ons navolging van Christus op te bou.
Coenie Burger is by Communitas, waar hy verantwoordelik is vir die voortgaande ontwikkeling van predikante. Hy is ook direkteur van ‘n ekumensiese sentrum aan die US vir die ontwikkeling van leierskap.
Andries Cilliers is predikant in die NG gemeente Sonstraal, Durbanville, ‘n gewilde prediker en ervare skrywer.
Dit is nie ’n gewone boek oor die doop hierdie nie.
Ons bedoeling is nie om deel te neem aan die ou gebruiklike gesprekke oor die
doop en om sekere standpunte te probeer verdedig nie. Ons skryf hierdie boek juis
omdat ons dink ’n groot deel van die gewone gesprekke oor die doop in kerke is nie
vrugbaar en opbouend nie. Inteendeel.
Ons glo die doop is ’n wonderlike en unieke gawe wat die Here aan sy kerk gegee
het om ons te help om die evangelie te verstaan, om ons in ons geloof vas te maak en
om ons vir ons navolging van Christus op te bou. Ons bekommernis is dat die huidige
gesprekke oor die doop ons nie regtig hiermee help nie.
Daarom is ons eerste doel met hierdie boek om die gesprek oor die doop te
Tans is dit ongelukkig so dat baie van die gesprekke oor die doop strydgesprekke
oor die wanneer en die hoe van die doop is. Ons glo die gesprekke kan positief
gedraai word as ons eers sou praat oor die vraag hoekom die doop ingestel is.
’n Deel van die storie agter hierdie boek is ’n merkwaardige dokument wat in
1983 verskyn het. In hierdie dokument het honderde kerke in die hele wêreld – wat
verskil oor die wanneer en die hoe van die doop – konsensus gevind oor die betekenis
en waarde (die hoekom) van die doop.
Ons is oortuig ’n diep gesprek oor die betekenis en waarde van die doop sal ons
baie nader aan mekaar kan bring en ons dalk net kan help om te vorder met die
ander gesprekke oor die doop.
Ter wille van ons lesers verduidelik ons hier reeds drie grondoortuigings wat ons
oor die doop huldig:
• Ons dink nie die doop is ’n instrument van redding of selfs ’n bewys van
redding nie, maar ’n wonderlike en unieke gawe wat die Here aan ons gegee het
om ons te laat groei in ons geloof in Hom en in ons liefde vir en diensbaarheid
aan Hom en ander mense. Die probleem ontstaan wanneer ons die doop
inbring by gesprekke oor hoe mense gered word.
• Ons glo die doop, as dit reg verstaan word, kan ’n verenigende krag in kerke
wees. Ons werk in hierdie boek met die resultate van ’n baie groot ekumeniese
studie oor die doop, Baptism, Eucharist and Ministry. Hierdie dokument bevat
You're reviewing: Ontvang Wat Vir Jou Gegee Is (Sagteband)